stanford-oval/wikipedia huggingface dataset:
อำเภอพญาเม็งราย
การแบ่งเขตการปกครอง > การปกครองส่วนท้องถิ่น

ท้องที่อำเภอพญาเม็งรายประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลพญาเม็งราย ครอบคลุมพื้นที่บางส่วนของตำบลแม่เปาและตำบลเม็งราย
เทศบาลตำบลไม้ยา ครอบคลุมพื้นที่ตำบลไม้ยาทั้งตำบล
เทศบาลตำบลเม็งราย ครอบคลุมพื้นที่ตำบลเม็งราย (นอกเขตเทศบาลตำบลพญาเม็งราย)
องค์การบริหารส่วนตำบลแม่เปา ครอบคลุมพื้นที่ตำบลแม่เปา (นอกเขตเทศบาลตำบลพญาเม็งราย)
องค์การบริหารส่วนตำบลแม่ต๋ำ ครอบคลุมพื้นที่ตำบลแม่ต๋ำทั้งตำบล
องค์การบริหารส่วนตำบลตาดควัน ครอบคลุมพื้นที่ตำบลตาดควันทั้งตำบล
ประชากร

จำนวนประชากรทั้งหมด 6,402 คน แยกเป็น
ชาย  จำนวน 3,145 คน
หญิง จำนวน 3,257 คน
จำนวนครัวเรือนทั้งหมด 2,088 ครัวเรือน
ความหนาแน่นเฉลี่ย 70.81 คน/ตารางกิโลเมตร
สถานศึกษา

โรงเรียนพญาเม็งราย
โรงเรียนไม้ยาวิทยาคม
โรงเรียนแม่ต๋ำวิทยา
โรงเรียนสันหนองบัววิทยา
สถานที่ท่องเที่ยว > สถานที่ท่องเที่ยวทางธรรมชาติ

วนอุทยานน้ำตกตาดควัน
วนอุทยานน้ำตกห้วยตาดทอง
จุดชมทิวทัศน์ห้วยก้าง
ดอยขุนเปา
สถานที่ท่องเที่ยว > สถานที่ท่องเที่ยวทางวัฒนธรรม

คุ้มพญาเม็งราย
วัดพระธาตุปู่ตุ๋ง
วัดพระธาตุปู่ล้าน
วัดพระธาตุหมอกมุงเมือง
สถานที่ท่องเที่ยว > สถานที่ท่องเที่ยวเพื่อนันทนาการ

ตลาดน้ำร่องเบี้ย
เลปตอน
แหล่งข้อมูลอื่น

The Particle Data Group who compile authoritative information on particle properties.
Leptons a summary of leptons from the Georgia State University.
โจเซฟ ลิสเตอร์

| The Right Honourableโจเซฟ ลิสเตอร์OM PC FRS FRCS |
| --- | --- |
Lister in 1902

 ประธานราชสมาคม ลำดับที่ 37
ดำรงตำแหน่ง 1895–1900
ก่อนหน้า: ลอร์ดเคลวิน
ถัดไป: Sir William Huggins
 
ข้อมูลส่วนบุคคล
เกิด: 05 เมษายน ค.ศ. 1827(1827-04-05) Upton House, West Ham, England
เสียชีวิต: 10 กุมภาพันธ์ ค.ศ. 1912(1912-02-10) (84 ปี) Walmer, Kent, England
ที่ไว้ศพ: Hampstead Cemetery, London
คู่สมรส: Agnes Syme (สมรส 1856; เสียชีวิต 1893)
บุพการี: Joseph Jackson Lister (1786–1869) Isabella Harris (1792–1864)
ลายมือชื่อ: 

การศึกษา: ยูนิเวอร์ซิตีคอลลิจลันเดิน
มีชื่อเสียงจาก: เทคนิคการผ่าตัดปลอดเชื้อ
รางวัล: Royal Medal (1880) Cameron Prize for Therapeutics of the University of Edinburgh (1890) Albert Medal (1894) Copley Medal (1902)
อาชีพทางวิทยาศาสตร์
สาขา: แพทยศาสตร์
สถาบันที่ทำงาน: มหาวิทยาลัยเอดินบะระ มหาวิทยาลัยกลาสโกว์ คิงส์คอลเลจลอนดอน
 
 

โจเซฟ ลิสเตอร์ บารอนลิสเตอร์ที่ 1 (อังกฤษ: Joseph Lister, 5 เมษายน 1827 – 10 กุมภาพันธ์ 1912) เป็นศัลยแพทย์ นักวิทยาศาสตร์การแพทย์ นักพยาธิวิทยา และผู้บุกเบิกด้านการผ่าตัดฆ่าเชื้อ และเวชศาสตร์ป้องกัน โจเซฟ ลิสเตอร์ ปฏิวัติศาสตร์แห่งการผ่าตัดเช่นเดียวกับจอห์น ฮันเตอร์
แม้ลิสเตอร์จะไม่ได้มีความเชี่ยวชาญด้านเทคนิคการผ่าตัดมากนัก แต่เขามีบทบาทสำคัญในด้านอื่น ๆ การวิจัยเรื่องวิทยาแบคทีเรียและการติดเชื้อในแผล ได้พัฒนาเทคนิคการผ่าตัดของเขาขึ้นไปอีกระดับ การค้นพบ การวิเคราะห์ และแนวทางปฏิบัติของเขาได้เปลี่ยนโฉมหน้าวงการศัลยกรรมไปทั่วโลก
ลิสเตอร์มีผลงานที่โดดเด่นอยู่ 4 ประการ ในฐานะศัลยแพทย์ประจำโรงพยาบาลรอยัลกลาสโกว์ เขานำกรดคาร์โบลิก (ฟีนอลในปัจจุบัน) มาใช้เป็นสารฆ่าเชื้อสำหรับเครื่องมือผ่าตัด ผิวหนังของผู้ป่วย ไหมเย็บ ถุงมือแพทย์ และหอผู้ป่วย ส่งเสริมหลักการของการฆ่าเชื้อ เขาวิจัยเกี่ยวกับบทบาทของการอักเสบและการไหลเวียนของเลือดในเนื้อเยื่อต่อการสมานแผล
โลมาปากขวด

| โลมาปากขวด |
| --- | --- |

ส่วนปากของโลมาปากขวดธรรมดา (T. truncatus) ที่เรียวยาวเหมือนปากขวด อันเป็นที่มาของชื่อสามัญ

โลมาปากขวดอินโดแปซิฟิก (T. aduncus) จะเห็นว่ามีความแตกต่างจากโลมาปากขวดธรรมดา ตรงที่มีข้างลำตัวและด้านท้องมีจุดสีเทาเข้มขึ้นประปราย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับฐาน:: Cetacea
วงศ์:: Delphinidae
สกุล:: Tursiops Gervais, 1855

ชนิด
 Tursiops aduncus (Ehrenberg, 1833)  Tursiops australis Charlton-Robb, Gershwin, Thompson, Austin, Owen & McKeschnie, 2011  Tursiops truncatus (Montagu, 1821) 
โลมาปากขวด หรือ โลมาหัวขวด (อังกฤษ: Bottlenose dolphin) เป็นสกุลของสัตว์เลี้ยงลูกด้วยนมในทะเลสกุลหนึ่ง ใช้ชื่อสกุลว่า Tursiops  (/ทูร์-ไซ-ออฟส์/) จัดอยู่ในวงศ์โลมามหาสมุทร (Delphinidae)
มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวด เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นรวมถึงเขตหนาวทั่วโลก
แต่เดิมถูกแบ่งไว้เพียงชนิดเดียว คือ โลมาปากขวดธรรมดา (T. truncatus) แต่ต่อมาในปี ค.ศ. 1998 ได้มีการแบ่งออกเป็นอีกชนิดหนึ่ง คือ โลมาปากขวดอินโดแปซิฟิก (T. aduncus)
 โดยมีความแตกต่างกันอยู่ที่ถิ่นที่อยู่อาศัย เนื่องจากโลมาปากขวดธรรมดาจะพบในมหาสมุทรแอตแลนติก ซึ่งเป็นพื้นที่ ๆ มีอากาศหนาวเย็น แต่โลมาปากขวดอินโดแปซิฟิก พบในพื้นที่ ๆ เป็นอากาศอบอุ่นและพื้นที่เขตร้อน เช่น ในประเทศไทย เป็นต้น และมีความแตกต่างกันที่สภาพกายภาพภายนอก กล่าวคือ โลมาปากขวดอินโดแปซิฟิก มีจุดสีเทาเข้มประปรายตามลำตัวด้านข้างและด้านท้อง และมีขนาดลำตัวเล็กกว่าโลมาปากขวดธรรมดา
จนกระทั่งในปี ค.ศ. 2011 นักวิทยาศาสตร์ชาวออสเตรเลียได้ประกาศว่ามีโลมาปากขวดชนิดใหม่ คือ โลมาปากขวดบูร์รูนาน (T. australis) โดยพบประมาณ 150 ตัวว่ายน้ำอย่างเริงร่าบริเวณท่าเรืออ่าวฟิลลิป และทะเลสาบกิปป์สแลนด์ บริเวณชายฝั่งเมลเบิร์น ประเทศออสเตรเลีย ในตอนแรกคิดว่าเป็นโลมาปากขวดสองชนิดแรกที่รู้จัก แต่ทว่าเมื่อได้ทำการศึกษาลงไป พบว่ามีความแตกต่างกันทางสรีระและกะโหลกศีรษะ รวมถึงความแตกต่างกันด้านดีเอ็นเอด้วย
แหล่งข้อมูลอื่น

ข้อมูลที่เกี่ยวข้องกับ Tursiops ที่วิกิสปีชีส์
พระราชบัญญัติ (ประเทศไทย)

พระราชบัญญัติ (มีตัวย่อว่า "พ.ร.บ." อังกฤษ: act) เป็นกฎหมายที่ออกโดยฝ่ายนิติบัญญัติ ซึ่งมีรัฐสภาเป็นฝ่ายที่ออกกฎหมายนี้  พระราชบัญญัติถือว่าเป็นการออกกฎหมายเพื่อบังคับใช้เป็นชีวิตประจำวัน กำหนดกฎเกณฑ์ซึ่งมีเนื้อหาเป็นการทั่วไป ไม่มุ่งเฉพาะเจาะจงต่อบุคคลใดบุคคลหนึ่งหรือใช้บังคับแก่กรณีใดกรณีหนึ่ง ถือว่าเป็นกฎหมายลายลักษณ์อักษรที่รัฐได้ตราขึ้นไว้เป็นข้อบังคับกำหนดความประพฤติบุคคล พระราชบัญญัติถือว่าเป็นกฎหมายที่มีศักดิ์สูงกว่าบทกฎหมายประเภทอื่นๆ เป็นรองเพียงรัฐธรรมนูญเท่านั้น
การตราพระราชบัญญัตินั้นจะทำได้ก็แต่โดยคำแนะนำและยินยอมของรัฐสภา และเมื่อพระมหากษัตริย์ได้ทรงลงพระปรมาภิไธย และประกาศในราชกิจจานุเบกษาแล้ว ก็มีผลใช้บังคับเป็นกฎหมายได้
คำว่า พระราชบัญญัติ เป็นชื่อเรียกกฎหมายที่บัญญัติขึ้นโดยประเทศที่มีพระมหากษัตริย์เป็นผู้อนุญาต สำหรับประเทศอื่นที่พระมหากษัตริย์ไม่ใช่ผู้อนุญาต (เช่นประธานาธิบดี) จะเรียกว่า รัฐบัญญัติ (ร.ฐ.บ.) หากถ้าเป็นหน่วยงานย่อยจะเรียกเฉพาะว่า บทบัญญัติ
พระราชบัญญัติประกอบรัฐธรรมนูญมีศักดิ์สูงกว่าพระราชบัญญัติทั่วไป
ประเภทพระราชบัญญัติ

พระราชบัญญัติตามรัฐธรรมนูญปี พ.ศ.2560 แบ่งออกเป็น 3 ประเภท:
พระราชบัญญัติประกอบรัฐธรรมนูญ (Organic Law) ถือว่ามีศักดิ์สูงกว่าพระราชบัญญัติทั่วไป เป็นกฎหมายที่มีลักษณะเป็นส่วนหนึ่งของรัฐธรรมนูญ ที่ทำหน้าที่อธิบายขยายความและกำหนดรายละเอียดสาระสำคัญของเรื่องต่างๆ ในรัฐธรรมนูญตามที่รัฐธรรมนูญกำหนดให้มีความสมบูรณ์ครบถ้วนและชัดเจนยิ่งขึ้น พร้อมกับมีบทบัญญัติโทษอย่างชัดเจน
พระราชบัญญัติ เป็นกฎหมายที่กำหนดกฎเกณฑ์ทั่วไป เป็นข้อบังคับกำหนดความประพฤติของบุคคล
พระราชบัญญัติเกี่ยวด้วยการเงิน (Money Bill) เป็นพระราชบัญญัติที่มีส่วนเกี่ยวข้องกับเรื่องเงิน ภาษีอากร เงินตรา การกู้เงิน การค้ำประกัน หรืองบประมาณแผ่นดิน ซึ่งจะต้องใช้กระบวนการในการเสนอและการพิจารณารวมทั้งเงื่อนไขเวลาในการยกขั้นพิจารณาใหม่เมื่อถูกยับยั้ง แตกต่างจากพระราชบัญญัติทั่วไป มากไปกว่านั้น ตามมาตรา 133 แห่งรัฐธรรมนูญราชอาณาจักรไทยปี พ.ศ. 2560 ร่างพระราชบัญญัติการเงินจะเสนอได้ จะต้องได้รับคำรับรองจากนายกรัฐมนตรีด้วย หากมิใช่การเสนอโดยคณะรัฐมนตรี
ทั้งนี้รัฐธรรมนูญแห่งราชอาณาจักรไทย พุทธศักราช 2560 มาตรา 134 วรรค 2 วรรค 3 และ วรรค 4 ได้กำหนดไว้ว่า หากร่างพระราชบัญญัติใดเป็นที่สงสัยว่ามีลักษณะเกี่ยวข้องกับการเงินหรือไม่ ให้เป็นอำนาจของที่ประชุมร่วมกันของประธานสภาผู้แทนราษฎรและประธานคณะกรรมาธิการสามัญของสภาผู้แทนราษฎรทุกคณะเป็นผู้วินิจฉัย โดยให้ประธานสภาผู้แทนราษฎรจัดให้มีการประชุมภายในสิบห้าวัน นับแต่ได้รับเรื่องข้อสงสัยดังกล่าว มติของที่ประชุมตามวรรค 2 ให้ใช้เสียงข้างมากเป็นประมาณการ หากมีคะแนนเสียงเท่ากัน ให้ประธานสภาผู้แทนราษฎรออกเสียงอีกหนึ่งเสียงเป็นเสียงชี้ขาด
การเสนอร่างพระราชบัญญัติทั่วไป

ตามมาตรา 133 ของรัฐธรรมนูญแห่งราชอาณาจักรไทย พุทธศักราช 2560 กำหนดไว้ว่า ร่างพระราชบัญญัติจะถูกบังคับใช้ได้เป็นกฎหมายนั้น จะต้องได้รับการเสนอต่อสภาผู้แทนราษฎรก่อน และ จะเสนอได้โดย:
คณะรัฐมนตรี
สมาชิกสภาผู้แทนราษฎรจำนวนไม่น้อยกว่ายี่สิบคน
ผู้มีสิทธิเลือกตั้งจำนวนไม่น้อยกว่าหนึ่งหมื่นคน ซึ่งเสนอได้เฉพาะกฎหมายที่เกี่ยวข้องกับหมวด 3 สิทธิและเสรีภาพของปวงชนชาวไทย และหมวด 5 หน้าที่ของรัฐ
รูปแบบของพระราชบัญญัติ

การเสนอร่างพระราชบัญญัติเพื่อให้รัฐสภาพิจารณา จะต้องเป็นไปตามรูปแบบของร่างพระราชบัญญัติ ที่กำหนดไว้ ดังมีรายละเอียดต่อไปนี้
บันทึกหลักการและเหตุผล เพื่อเป็นการแสดงขอบเขตและเจตนารมณ์ของพระราชบัญญัติ
ชื่อร่างพระราชบัญญัติ เพื่อให้ทราบว่าพระราชบัญญัติมีเนื้อหาหรือสาระที่จะใช้บังคับแก่เรื่องใด
คำปรารภ เพื่อทราบถึงขอบเขตของพระราชบัญญัติ
บทจำกัดสิทธิและเสรีภาพของบุคคลตามรัฐธรรมนูญ เพื่อแสดงให้ทราบว่าพระราชบัญญัติมีบทบัญญัติที่จำกัดสิทธิและเสรีภาพของบุคคลตามรัฐธรรมนูญมาตราใดบ้าง
วันใช้บังคับของพระราชบัญญัติ เพื่อระบุถึงสภาพบังคับของกฎหมายว่าจะให้มีผลใช้บังคับเมื่อใด
บทยกเลิกกฎหมาย เพื่อระบุว่ากฎหมายใดจะไม่ให้มีผลใช้บังคับต่อไป
บทนิยาม เพื่อกำหนดความหมายของถ้อยคำหรือข้อความในกฎหมาย
มาตรารักษาการ เพื่อให้มีรัฐมนตรีเป็นผู้มีหน้าที่ปฏิบัติการให้เป็นไปตามกฎหมาย
เนื้อหาของร่างพระราชบัญญัติ จัดแบ่งเป็นหมวดหมู่ตามลำดับความสำคัญเป็นกลุ่ม ๆ โดยมุ่งหมายให้ง่ายต่อการทำความเข้าใจ
บทเฉพาะกาล เพื่อรองรับการดำเนินการใด ๆ หรือผลกระทบบางประการที่เกิดขึ้นก่อนที่พระราชบัญญัติมีผลใช้บังคับ
บัญชีท้ายพระราชบัญญัติ เพื่อกำหนดรายละเอียดบางประการแทนการกำหนดในเนื้อหาของพระราชบัญญัติ
ในการเสนอร่างพระราชบัญญัติต้องมีบันทึกวิเคราะห์ สรุปสาระสำคัญของร่างพระราชบัญญัติเสนอมาพร้อมกับร่างพระราชบัญญัติด้วย
กระบวนการพิจารณาร่างพระราชบัญญัติของรัฐสภา

ร่างพระราชบัญญัติจะต้องได้รับความเห็นชอบจากสภาผู้แทนราษฎรก่อน แล้วจึงค่อยได้รับความเห็นชอบจากวุฒิสภา
กระบวนการพิจารณาร่างพระราชบัญญัติของรัฐสภา > การพิจารณาร่างพระราชบัญญัติโดยสภาผู้แทนราษฎร

การพิจารณาร่างพระราชบัญญัติสภาผู้แทนราษฎร จะต้องเป็นการพิจารณาเป็น 3 วาระ ตามลำดับดังนี้:
กระบวนการพิจารณาร่างพระราชบัญญัติของรัฐสภา > การพิจารณาร่างพระราชบัญญัติโดยสภาผู้แทนราษฎร > วาระที่ 1 ขั้นตอนรับหลักการร่างพระราชบัญญัติ

การพิจารณาร่างพระราชบัญญัติในวาระที่ 1 จะลงมติว่าจะรับหลักการร่างพระราชบัญญัติหรือไม่ ผู้เสนอร่างพระราชบัญญัติมีหน้าที่ชี้แจงหลักการและเหตุผลการร่างพระราชบัญญัติ เมื่อผู้เสนอร่างพระราชบัญญัติชี้แจงหลักการและเหตุผลเรียบร้อยแล้ว ให้สมาชิกสภาผู้แทนราษฎรอภิปราย ไม่ว่าจะเป็นการสนับสนุน คัดค้าน หรือตั้งข้อสังเกตุก็ตาม ประธานสภาผู้แทนราษฎรจะให้โอกาสผู้เสนอร่างพระราชบัญญัติในการชี้แจงข้อซักถามหรือข้อสังเกต เมื่อจบการอภิปรายแล้ว ผู้เสนอร่างพระราชบัญญัติจะขอให้ประธานสภาผู้แทนราษฎรขอมติจากที่ประชุมว่าจะรับหลักการนี้หรือไม่ หรือบางกรณี สภาฯ จะให้มีการตั้งคณะกรรมาธิการพิจารณาก่อนรับหลักการร่างพระราชบัญญัตินั้นก็ได้
ในกรณีที่ผู้เสนอร่างพระราชบัญญัติเป็นสมาชิกสภาผู้แทนราษฎร ศาลหรือองค์กรอิสระตามรัฐธรรมนูญหรือผู้มีสิทธิเลือกตั้งจำนวนไม่น้อยกว่าหนึ่งหมื่นคนเข้าชื่อเสนอ ให้คณะรัฐมนตรีรับร่างไปพิจารณาก่อนที่สภาฯจะลงมติรับหลักการก่อนก็ได้ เมื่อครบกำหนดเวลา ประธานสภาผู้แทนราษฎรก็จะสั่งบรรจุร่างพระราชบัญญัติเข้าระเบียบวาระเพื่อการพิจารณา
หากสภาผู้แทนราษฎรมีมติไม่รับหลักการ ร่างพระราชบัญญัตินั้นก็ตกไปและจะไม่สามารถพิจารณาร่างพระราชบัญญัติในลักษณะเดียวกันได้อีกในสมัยประชุมนั้นๆ ในทางกลับกัน หากร่างพระราชบัญญัติผ่านวาระที่ 1 จะเข้าสู่วาระที่ 2 ขั้นตอนการพิจารณาโดยคณะกรรมาธิการ
กระบวนการพิจารณาร่างพระราชบัญญัติของรัฐสภา > การพิจารณาร่างพระราชบัญญัติโดยสภาผู้แทนราษฎร > วาระที่ 2 ขั้นตอนการพิจารณาร่างพระราชบัญญัติโดยคณะกรรมาธิการ

การพิจารณาโดยคณะกรรมาธิการ สามารถกระทำได้ 2 ลักษณะดังนี้
ลักษณะที่ 1 การพิจารณาร่างพระราชบัญญัติโดยคณะกรรมาธิการเต็มสภา โดยจะต้องได้รับการร้องขอจากคณะรัฐมนตรี หรือ ได้รับการร้องขอจากสมาชิกสภาผู้แทนราษฎรโดยมีจำนวนไม่น้อยกว่ายี่สิบคนและที่ประชุมลงมติเสียงข้างมากอนุมัติให้ดำเนินการดังกล่าว ซึ่งหากมติมีมากกว่ากึ่งหนึ่ง ให้ถือว่าสภาผู้แทนราษฎรทุกคนทำหน้าที่เป็นกรรมาธิการพิจารณาร่างพระราชบัญญัตินั้น กรรมาธิการลักษณะนี้ มักจะใช้สำหรับการพิจารณาร่างพระราชบัญญัติที่จำเป็นเร่งด่วนหรือร่างพระราชบัญญัติที่ไม่มีรายละเอียดซับซ้อนมากนัก หรือ ไม่ยาวมากเกินไปที่จะพิจารณา โดยเป็นการพิจารณาครั้งเดียวสามวาระ ไม่มีขั้นตอนคำขอแปรญัตติ เป็นการพิจารณาเป็นรายมาตราในชั้นกรรมาธิการและเป็นการพิจารณาของสภาผู้แทนราษฎรในวาระที่สองในคราวเดียวกัน
ลักษณะที่ 2 การพิจารณาร่างพระราชบัญญัติโดยคณะกรรมาธิการที่สภาแต่งตั้ง อาจจะเป็นคณะกรรมาธิการสามัญ หรือ คณะกรรมาธิการวิสามัญก็ได้ ในกรณีที่สมาชิกสภาผู้แทนราษฎรที่ไม่ได้รับแต่งตั้งให้เป็นกรรมาธิการในคณะกรรมาธิการ ชุดนั้นเห็นควรแก้ไขเพิ่มเติมร่างพระราชบัญญัติก็ให้เสนอคำขอ “แปรญัตติ” ต่อประธานคณะกรรมาธิการที่พิจารณาร่างพระราชบัญญัตินั้นภายใน 7 วัน นับแต่วันถัดจากวันที่สภารับหลักการแห่งร่างพระราชบัญญัติ เว้นแต่สภาจะได้กำหนดเวลาแปรญัตติสำหรับร่างพระราชบัญญัตินั้นไว้เป็นอย่างอื่น เมื่อคณะกรรมาธิการพิจารณาเสร็จแล้ว จะทำรายงานการพิจารณาของคณะกรรมาธิการเสนอต่อประธานสภา โดยในรายงานจะแสดงร่างเดิม การแก้ไขเพิ่มเติมในมาตราใดบ้าง คำแปรญัตติ การสงวนคำแปรญัตติ หรือการสงวนความเห็นของกรรมาธิการ หากกรณีมีข้อสังเกตที่ควรเสนอแนะต่อคณะรัฐมนตรี ศาล หรือองค์กรตามรัฐธรรมนูญที่ควรทราบหรือควรปฏิบัติก็ให้บันทึกไว้ด้วยเพื่อให้สภาพิจารณา
กระบวนการพิจารณาร่างพระราชบัญญัติของรัฐสภา > การพิจารณาร่างพระราชบัญญัติโดยสภาผู้แทนราษฎร > วาระที่ 3 ขั้นลงมติเห็นชอบหรือไม่เห็นชอบร่างพระราชบัญญัติ

การพิจารณาร่างพระราชบัญญัติในวาระที่ 3 จะไม่มีการอภิปรายใดๆทั้งสิ้น และจะแก้ไขข้อความอย่างใดมิได้ โดยที่ประชุมจะลงมติว่าเห็นชอบหรือไม่เห็นชอบ ในกรณีที่สภาผู้แทนราษฎรลงมติไม่ให้ความเห็นชอบ ร่างพระราชบัญญัตินั้นเป็นอันตกไป ถ้าสภาผู้แทนราษฎรมีมติให้ความเห็นชอบ ให้ประธานสภาผู้แทนราษฎรดำเนินการเสนอร่างพระราชบัญญัตินั้นต่อวุฒิสภา
กระบวนการพิจารณาร่างพระราชบัญญัติของรัฐสภา > การพิจารณาร่างพระราชบัญญัติในวุฒิสภา

การพิจารณาร่างพระราชบัญญัติโดยวุฒิสภา จะต้องพิจารณาร่างพระราชบัญญัติให้แล้วเสร็จภายใน 60 วัน นับแต่วันที่ได้รับร่างพระราชบัญญัติจากสภาผู้แทนราษฎร หากร่างพระราชบัญญัติมีลักษณะเกี่ยวข้องกับการเงิน จะต้องพิจารณาให้แล้วเสร็จภายใน 30 วัน ทั้งนี้เว้นแต่วุฒิสภาจะมีมติให้ขยายเวลาออกไปเป็นกรณีพิเศษ แต่ต้องไม่เกิน 30 วัน กำหนดเวลาดังกล่าวให้หมายถึงวันในสมัยประชุม และให้เริ่มนับตั้งแต่วันที่ร่างพระราชบัญญัติมาถึงวุฒิสภา หากวุฒิสภาไม่สามารถพิจารณาร่างพระราชบัญญัติให้เสร็จภายในเวลากำหนด ให้ถือว่าวุฒิสภาให้ความเห็นชอบร่างพระราชบัญญัตินั้น กรณีที่สภาผู้แทนราษฎรเห็นชอบว่า ร่างพระราชบัญญัติดังกล่าวมีลักษณะเป็นร่างพระราชบัญญัติการเงิน ให้ถือว่าความเห็นต่อลักษณะดังกล่าวของร่างพระราชบัญญัติเป็นที่สุด
การพิจารณาร่างพระราชบัญญัติของวุฒิสภา จะทำในลักษณะเดียวกับการพิจารณาร่างพระราชบัญญัติของสภาผู้แทนราษฎร ซึ่งประกอบด้วย 3 วาระเช่นกัน
ในกรณีที่วุฒิสภาเห็นชอบในวาระที่ 3 เช่นเดียวกับสภาผู้แทนราษฎร โดยไม่มีการแก้ไขร่างพระราชบัญญัติแต่อย่างใด ให้ถือว่าร่างกฎหมายดังกล่าวได้รับความเห็นชอบจากรัฐสภาแล้ว ให้นายกรัฐมนตรีทูลเกล้าร่างพระราชบัญญัติถวายแก่พระมหากษัตริย์ภายใน 20 วัน นับแต่วันที่ได้รับร่างพระราชบัญญัติจากรัฐสภา เมื่อพระมหากษัตริย์ทรงลงพระปรมาภิไธยและประกาศในราชกิจจานุเบกษาแล้ว ร่างพระราชบัญญัตินั้น ถือว่ามีผลบังคับใช้ทางกฎหมายทันที
หากวุฒิสภาไม่เห็นชอบด้วยกับสภาผู้แทนราษฎร ให้ยับยั้งร่างพระราชบัญญัตินั้นไว้ก่อนและส่งคืนให้แก่สภาผู้แทนราษฎร สภาผู้แทนราษฎรจะพิจารณาร่างพระราชบัญญัตินั้นใหม่ได้เมื่อเวลาผ่านพ้นไป 180 วัน นับแต่วันที่วุฒิสภาส่งร่างพระราชบัญญัตินั้นคืน (ยกเว้นถ้าร่างพระราชบัญญัตินั้นเกี่ยวข้องกับการเงิน ให้สภาผู้แทนราษฎรพิจารณาใหม่ทันที) และถ้าสภาผู้แทนราษฎรลงมติยืนยันร่างพระราชบัญญัติเดิมด้วยคะแนนเสียงเกินกึ่งหนึ่งของจำนวนสมาชิกทั้งหมดของสภาผู้แทนราษฎรแล้ว ให้ถือว่าร่างพระราชบัญญัตินั้นได้รับความเห็นชอบของรัฐสภา ให้นายกรัฐมนตรีทูลเกล้าถวายพระมหากษัตริย์เพื่อทรงลงพระปรมาภิไธยได้ทันที
ในกรณีที่พระมหากษัตริย์ทรงไม่เห็นชอบร่างพระราชบัญญัติ

ตามมาตรา 146 รัฐธรรมนูญราชอาณาจักรไทยปี พ.ศ.2560 หากรัฐสภาให้ความเห็นชอบร่างพระราชบัญญัติแล้ว แต่พระมหากษัตริย์ไม่ทรงเห็นชอบร่างพระราชบัญญัติดังกล่าว และ พระราชทานร่างพระราชบัญญัตินั้นคืนมาที่รัฐสภา หรือเมื่อพ้น 90 วันแล้วยังไม่พระราชทานร่างพระราชบัญญัตินั้นคืนมาที่รัฐสภา รัฐสภาจะต้องปรึกษาร่างพระราชบัญญัตินั้นใหม่ ถ้ารัฐสภามีมติยืนยันตามเดิมด้วยคะแนนเสียงไม่ต่ำกว่าสองในสามเสียง จากจำนวนสมาชิกทั้งหมดของทั้งสองสภา ให้นายกรัฐมนตรีนำร่างพระราชบัญญัติดังกล่าว นำขึ้นทูลเกล้าทูลกระหม่อมถวายอีกครั้ง หากพ้นกำหนด 30 แล้ว พระมหากษัตริย์ยังมิได้ทรงลงพระปรมาภิไธย ให้นายกรัฐมนตรีนำร่างพระราชบัญญัตินั้นประกาศในราชกิจจานุเบกษาใช้บังคับเป็นกฎหมายได้เสมือนหนึ่งว่า พระมหากษัตริย์ได้ทรงลงพระปรมาภิไธยแล้ว
ดูเพิ่ม

พระราชบัญญัติ
โลมาปากขวดธรรมดา

| โลมาปากขวดธรรมดา |
| --- | --- |

โลมาปากขวดธรรมดา

เปรียบเทียบขนาดกับมนุษย์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Cetacea
วงศ์:: Delphinidae
สกุล:: Tursiops
สปีชีส์:: T.  truncatus
ชื่อทวินาม
Tursiops truncatus (Montagu, 1821)

ชนิดย่อย
  T. t. gillii Dall, 1873  T. t. ponticus Barabash-Nikiforov, 1940  T. t. truncatus (Montagu, 1821) 

ถิ่นอาศัยโลมาปากขวดธรรมดา (แรเงาสีน้ำเงิน)
ชื่อพ้อง
  Tursiops gephyreus Lahille, 1908  Delphinus truncatus Montagu, 1821 
โลมาปากขวดธรรมดา หรือ โลมาหัวขวดธรรรมดา (อังกฤษ: Bottlenose dolphin, Common bottlenose dolphin; ชื่อวิทยาศาสตร์: Tursiops truncatus) เป็นโลมาชนิดหนึ่ง ที่เป็นรู้จักกันเป็นอย่างดี
เป็นโลมาจำพวกโลมาปากขวด มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวดธรรมดา เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นทั่วโลก (แบ่งออกได้เป็น 3 ชนิดย่อย ดูรายชื่อในตาราง) สำหรับในประเทศไทย ไม่จัดเป็นสัตว์ป่าคุ้มครอง เนื่องจากโลมาปากขวดที่พบในประเทศไทย มิใช่โลมาปากขวดชนิดนี้ หากแต่เป็นโลมาปากขวดอินโดแปซิฟิก (T. aduncus) ที่มีลักษณะคล้ายคลึงกัน
ครั้งหนึ่ง กองทัพเรือสหรัฐและอีกหลายกองทัพเรือของชาติมหาอำนาจ เคยฝึกให้โลมาปากขวดปฏิบัติการในการสงคราม ด้วยการผูกติดระเบิดไว้กับตัว แล้วว่ายไปชนกับเรือข้าศึกแบบพลีชีพเหมือนกามิกาเซ่ แต่มีปัญหาอยู่ว่าจะสอนให้แยกแยะได้อย่างไรว่า เรือลำไหนคือเรือข้าศึก เรือลำไหนคือเรือที่เป็นมิตร โดยเฉพาะอย่างยิ่งเมื่อต้องมองเรือจากใต้น้ำที่เหมือนกันหมด
ดูเพิ่ม

โลมาปากขวดอินโดแปซิฟิก
แหล่งข้อมูลอื่น

ข้อมูลที่เกี่ยวข้องกับ Tursiops truncatus ที่วิกิสปีชีส์
การกลับด้านของพีระมิด

การกลับด้านของพีระมิด (หรือ การผกผันร่ม) เป็นกระบวนการฟลักซ์ชันนอล (fluxional process) ที่เกิดขึ้นในสารประกอบที่มีโมเลกุลรูปพีระมิด เช่น แอมโมเนีย (NH3) ซึ่งโมเลกุล "กลับด้านในออก"  เป็นการการสั่นอย่างรวดเร็วของอะตอมและหมู่แทนที่ โดยที่โมเลกุลหรือไอออนจะผ่านสถานะทรานซิชันที่มีเรขาคณิตเชิงโมเลกุลแบบตรีโกณอลแบน หรือ สามเหลี่ยมระนาบ (Trigonal planar)  สำหรับสารประกอบที่โดยปกติจะมีสมบัติเป็นไคราล เนื่องจากมีศูนย์สเตอริโอ การกลับพีระมิดจะทำให้เอนแอนทิโอเมอร์สามารถกลายเป็นสารราซีมิกได้ ปรากฏการณ์ทั่วไปของการกลับพีระมิดนี้พบในโมเลกุลหลายชนิด รวมถึงคาร์บาเนียน เอมีน ฟอสฟีน อาร์ซีน สติบีน และซัลฟอกไซด์
พลังงานกั้น

ชนิดของอะตอมที่กลับด้านมีอิทธิพลสำคัญต่อพลังงานกั้น การกลับด้านของแอมโมเนียเกิดขึ้นอย่างรวดเร็วที่อุณหภูมิห้อง โดยกลับด้าน 30 พันล้านครั้งต่อวินาที ปัจจัยสามประการที่ส่งผลให้เกิดการกลับด้านได้อย่างรวดเร็ว คือ พลังงานกั้นที่ต่ำ (24.2 kJ/mol; 5.8 kcal/mol) ความกว้างของพลังงานกั้นที่แคบ (ระยะห่างระหว่างรูปทรงเรขาคณิต) และมวลที่ต่ำของอะตอมไฮโดรเจน ซึ่งรวมกันทำให้เกิดการเพิ่มอัตราเร็วอีก 80 เท่าเนื่องจากการทะลุทะลวงควอนตัม ในทางตรงกันข้าม ฟอสฟีน (PH3) กลับด้านอย่างช้ามากที่อุณหภูมิห้อง (พลังงานกั้น: 132 kJ/mol)  ดังนั้น เอมีนประเภท RR′R"N จึงไม่คงตัวเชิงแสง (เอนแอนทิโอเมอร์สามารถกลายเป็นสารราซีมิกได้อย่างรวดเร็วที่อุณหภูมิห้อง) แต่ ฟอสฟีน P-ไคราล กลับคงตัวเชิงแสง สารซัลโฟเนียมที่ถูกแทนที่อย่างเหมาะสม ซัลฟอกไซด์ อาร์ซีน เป็นต้น ก็มีความคงตัวเชิงแสงใกล้อุณหภูมิห้องเช่นกัน ผลสเตอริกยังสามารถมีอิทธิพลต่อพลังงานกั้นได้
การกลับด้านของไนโตรเจน

| 0 | 1 | 2 |
| --- | --- | --- |
การกลับด้านของไนโตรเจนในแอมโมเนีย
|  |  ⇌  |  |
การกลับด้านของเอมีน แกน C3 ของเอมีนถูกแสดงในแนวนอน และจุดคู่แทนคู่โดดเดี่ยวของอะตอมไนโตรเจนที่เรียงตัวกับแกนนี้ สามารถจินตนาการถึงระนาบกระจกที่เชื่อมโยงโมเลกุลของเอมีนทั้งสองด้านของลูกศร หากหมู่ R ทั้งสามที่ต่อกับไนโตรเจนเป็นเอกลักษณ์ทั้งหมด เอมีนจะเป็นสารไคราล; การแยกได้หรือไม่นั้นขึ้นอยู่กับพลังงานอิสระที่จำเป็นสำหรับการกลับด้านของโมเลกุล
การกลับพีระมิดในไนโตรเจนและเอมีนเรียกว่า การกลับด้านของไนโตรเจน เป็นการการสั่นอย่างรวดเร็วของอะตอมไนโตรเจนและหมู่แทนที่ โดยไนโตรเจน "เคลื่อนที่" ผ่านระนาบที่เกิดจากหมู่แทนที่ (ถึงแม้ว่าหมู่แทนที่ก็เคลื่อนที่ในทิศทางตรงกันข้ามด้วย)  โมเลกุลจะผ่านสถานะทรานซิชันที่มีเรขาคณิตเชิงโมเลกุลแบบตรีโกณอลแบน สำหรับสารประกอบที่โดยปกติจะมีสมบัติไคราลเนื่องจากมีศูนย์สเตอริโอของไนโตรเจน การกลับด้านของไนโตรเจนทำให้มีเส้นทางพลังงานต่ำสำหรับการกลายเป็นสารราซีมิก ทำให้การการแยกไคราลเป็นไปไม่ได้ในทางปฏิบัติ
การกลับด้านของไนโตรเจน > ผลควอนตัม

แอมโมเนียแสดงการทะลุทะลวงควอนตัม เนื่องจากมีแนวกั้นแคบ และไม่ใช่เพราะการกระตุ้นด้วยความร้อน การทับซ้อนของสองสถานะนำไปสู่การแยกระดับพลังงาน ซึ่งใช้ในแอมโมเนียมาเซอร์
การกลับด้านของไนโตรเจน > ตัวอย่าง

การกลับด้านของแอมโมเนียถูกตรวจพบครั้งแรกโดยสเปกโทรสโกปีไมโครเวฟในปี 1934
ในงานวิจัยหนึ่ง การกลับด้านในอะซิริดีนช้าลงถึง 50 เท่า เมื่ออะตอมไนโตรเจนอยู่ใกล้กับกลุ่มแอลกอฮอล์ฟีนอลเมื่อเปรียบเทียบกับไฮโดรควิโนนที่ถูกออกซิไดซ์
ระบบนี้กลับไปกลับมาได้โดยการออกซิไดซ์ด้วยออกซิเจนและรีดักซ์ด้วยโซเดียม ไดไธโอไนท์
การกลับด้านของไนโตรเจน > ข้อยกเว้น

แรงบิดและความแข็งของโครงสร้างสามารถป้องกันการกลับด้านของกลุ่มเอมีนได้อย่างมีประสิทธิภาพ สารอนุพันธ์ฐาน Tröger (รวมถึงฐาน Hünlich) เป็นตัวอย่างของสารประกอบที่อะตอมไนโตรเจนมีความคงตัวเชิงไคราลที่ศูนย์สเตอริโอ จึงมีสมบัติการหมุนแสงที่สำคัญ
แผนภาพเชิงคุณภาพของพิกัดปฏิกิริยาสำหรับการกลับด้านของเอมีนและฟอสฟีน แกน y คือพลังงาน
การกลับด้านของไนโตรเจน Davies 2006
โครงสร้างฐาน Tröger ที่แข็งป้องกันการกลับด้านของไนโตรเจน
เชาว์ สตีล อินดัสทรี้

| --- | --- |
ประเภท: ธุรกิจขนาดกลาง
อุตสาหกรรม: สินค้าอุตสาหกรรม
รูปแบบ: บริษัทมหาชน
ก่อตั้ง: 11 พฤศจิกายน พ.ศ. 2546
สำนักงานใหญ่: 2525 อาคารเอฟวายไอ เซ็นเตอร์ 2 ชั้น 10 ยูนิต 2/1007-1008 ถนนพระราม 4 แขวงคลองเตย เขตคลองเตย กรุงเทพมหานคร 10110 
บุคลากรหลัก: ปรัชญา เปี่ยมสมบูรณ์(ประธานกรรมการ) อนาวิล จิรธรรมศิริ(ประธานกรรมการบริหาร ณรงค์ อยู่ถนอม (รองประธานกรรมการ)
เว็บไซต์: http://www.chowsteel.com
บริษัท เชาว์ สตีล อินดัสทรี้ จำกัด (มหาชน) (อังกฤษ: CHOW STEEL INDUSTRIES PUBLIC COMPANY LIMITED ชื่อย่อ:CHOW)  ก่อตั้งบริษัทเมื่อวันที่ 11 พฤศจิกายน 2546 เพื่อประกอบธุรกิจผลิตและจำหน่ายเหล็กแท่งยาวให้แก่โรงรีดเหล็กภายในประเทศและต่างประเทศ เพื่อนำไปผลิตต่อด้วยการรีดเป็นผลิตภัณฑ์เหล็กทรงยาว (Long Products)
โปรแกรมคอมพิวเตอร์

รหัสต้นฉบับ "Hello, World" ในภาษาซี สนิปเพตที่รู้จักกันครั้งแรกในหนังสือ เดอะซีโปรแกรมมิงแลงกวิจ เขียนโดยไบรอัน เคอร์เนแฮน และเดนนิส ริตชี ในปี ค.ศ. 1974
โปรแกรมคอมพิวเตอร์ (อังกฤษ: computer program) เป็นชุดคำสั่ง ที่ปฏิบัติงานเฉพาะเมื่อคอมพิวเตอร์สั่งกระทำการ (execute) คอมพิวเตอร์เครื่องหนึ่งต้องการใช้โปรแกรมในการสั่งงาน และกระทำตามชุดคำสั่งในหน่วยประมวลผลกลาง
โปรแกรมคอมพิวเตอร์มักเขียนโดยนักเขียนโปรแกรมโดยใช้ภาษาโปรแกรม คอมไพเลอร์สามารถแปลงรหัสเครื่อง (machine code) ที่ประกอบด้วยชุดคำสั่งที่คอมพิวเตอร์สามารถกระทำการได้โดยตรงได้จากรหัสต้นฉบับ (source code) แบบมนุษย์อ่านได้ หรืออีกทางหนึ่ง โปรแกรมคอมพิวเตอร์สามารถกระทำการได้ด้วยอินเทอร์พรีเตอร์
วนหนึ่งของโปรแกรมคอมพิวเตอร์ที่กระทำงานงานหนึ่งที่นิยามไว้อย่างดี เรียกว่าขั้นตอนวิธี (algorithm) ชุดของโปรแกรมคอมพิวเตอร์ คลัง (library) และข้อมูลที่เกี่ยวข้องเรียกว่าซอฟต์แวร์ โปรแกรมคอมพิวเตอร์อาจจัดประเภทได้จากฟังก์ชันยาวหลายบรรทัด เช่น โปรแกรมประยุกต์ หรือซอฟต์แวร์ระบบ
ดูเพิ่ม

บั๊ก